Document ID: /roh_data/filtered/fineweb-2-filterrobots_roh.jsonl.gz/28656

Silsuenter duai il center federal porscher plaz a fin 60 requirents d'asil, dentant durant maximalmain 140 dis. Cura ch'il center per requirents d'asil renitents va en funcziun n'è anc betg cler. In segund center per quest intent è previs en la Svizra tudestga.
Tenor la lescha d'asil revedida servan tals center da prender si requirents d'asil che disturban il manaschi ordinari d'in center federal u che pericliteschan entras lur cumportament la segirezza publica e l'urden.
L'emprim onn da manaschi duai la capacitad dal center a Les Verrières esser restrenschida sin maximalmain 20 requirents d'asil. Pli tard duai quest dumber vegnir augmentà pass per pass sin 60.
RR novitads 22:00